L’Ajuntament recorda la prohibició d’usar sofre en la via pública
2025-07-24

En la seua voluntat de vetlar pel compliment de l’Ordenança Municipal Reguladora de Convivència Ciutadana, l’Ajuntament de Burjassot, a través de la Regidoria de Sanitat, dirigida per Olga Camps Contreras, ha llançat una campanya de recordatori i sensibilització sobre la prohibició de l’ús del sofre en la via pública, per a espantar els gossos.

Tal com queda contemplat en l’Ordenança, l’ús de sofre amb l’objectiu d’evitar que els gossos orinen en la via púbica està prohibit i, per tant, l’incompliment d’aquesta norma porta la conseqüent sanció imposada que, en aquest cas, en ser una infracció lleu, porta amb si una multa d’entre 60 i 300 euros. En la seua campanya de sensibilització, l’Ajuntament recorda que el sofre, a més d’estar prohibit, és tòxic i perjudicial per a les mascotes i, a més, el seu ús és inútil i no existeix evidència científica de l’efecte d’aquesta substància com a repel·lent.

Per a la difusió d’aquesta campanya i contribuir a la sensibilització ciutadana, la regidoria de Sanitat compta amb la col·laboració dels membres de la Societat Protectora d’Animals de Burjassot (SPAB).

La inhalació d’aquesta substància, per part dels gossos, comporta efectes nocius per a la seua salut com són úlceres en la pell, dificultat en la respiració, asma, inflamació de la mucosa nasal i traqueobronquitis, entre altres efectes adversos.